| Medaljeoversikt |
| --- |
| Konkurrerte for Canadas flagg Canada |
| Langrenn/skiskyting |
| Paralympics |
| Bronse | 2018 Sør-Koreas flagg Pyeongchang | 7,5 km skiskyting, sittende |
| Bronse | 2018 Sør-Koreas flagg Pyeongchang | 15 km skiskyting, sittende |
| Bronse | 2018 Sør-Koreas flagg Pyeongchang | 4 x 7,5 km stafett, langrenn |
| Para-VM på ski 2017 |
| Gull | 2019 Canadas flagg Prince George |  Sprint langrenn, sittende |
| Sølv | 2019 Canadas flagg Prince George |  Miksstafett langrenn |
| Sølv | 2019 Canadas flagg Prince George |  12,5 km skiskyting, sittende |

**Collin Cameron** (født 31. mars 1988 i Barrie i Ontario) er en canadisk paralympisk langrennsløper og skiskytter. Han deltar i klassen LW11.5, og vant tre bronsemedaljer under Paralympiske vinterleker 2018. 

Han er født med Arthrogryposis multiplex congenita, og har korte bein og underutviklet musklatur og sener i beina. Han begynte med paralangrenn i november 2015.

Pr mars 2019 var han rangert som nummer fem i verden både i paraskiskyting og paralangrenn, i klassen sitteski.

Idrettskarriere
---------------

### 2016/17

Cameron deltok både i langrenn og skiskyting under Para-VM på ski 2017, i klassen for sittende utøvere. I langrenn kom han på fjerdeplass på sprinten og sjuendeplass på 15 km, og i skiskyting kom han på femteplass på mellomdistanse og 12.-plass på sprint. Han kom på sjuendeplass i Verdenscupen i paralangrenn 2016/17 med 352 poeng.

### 2017/18

Han representerte Canada under Paralympiske vinterleker 2018. I skiskyting vant han to bronsemedaljer; i 7,5 km sprint og i 15 km normaldistanse. Da han fikk bronse på sprinten ble han den første canadiske sitteskiutøveren som har vunnet paralympisk medalje i skiskyting. I langrenn kom han på fjerdeplass på sprinten og femteplass på 15 km, men Canada fikk bronse på 4 x 2,5 km åpen stafett, der Cameron deltok sammen med Brian McKeever. 

Han deltok i Verdenscupen i paralangrenn 2017/18, og kom denne sesongen på elevteplass med 158 poeng.

### 2018/19

Para-VM på ski 2019 ble arrangert i Prince George i Britisk Columbia i Canada, og han fikk der sølv på skiskyting mellomdistanse, bak Taras Rad fra Ukraina. Han vant sprinten i langrenn, og fikk sølv på mix-stafetten, sammen med Emily Young, Mark Arendz og Natalie Wilkie.

I Verdenscupen i paralangrenn 2018/19 kom Cameron på sjuendeplass i klassen for sitteski.

Referanser
----------

1. ↑  IPC - *Collin Cameron*, besøkt 21. mars 2019.
2. ↑  IPC - *World Para Nordic Skiing Rankings - Rankings March 2019 - Biathlon*, besøkt 22. mars 2019.
3. ↑  IPC - *World Para Nordic Skiing Rankings - Rankings March 2019 - Cross Country*, besøkt 22. mars 2019.
4. ↑  Norges skiforbund - *World Para Nordic Skiing WC Points - Winter Season 2016/17*, besøkt 22. mars 2019.
5. ↑  Paralympics Canada - *Annual report 2017-2018* Arkivert 2. desember 2018 hos Wayback Machine. besøkt 22. mars 2019.
6. ↑  Norges skiforbund - *World Para Nordic Skiing WC Points - Winter Season 2017/18*, besøkt 22. mars 2019.
7. ↑  IPC - *Prince George 2019 - Results - Men Middle,Sitting - Final 1*, besøkt 22. mars 2019.
8. ↑  IPC - *Prince George 2019 - Results - Mixed Relay - Final 1*, besøkt 22. mars 2019.
9. ↑  IPC - *World Para Nordic Skiing WC Points Winter Season 2018/19*, besøkt 22. mars 2019.

Eksterne lenker
---------------

* (en) Collin Cameron – IPC.infostradasports.com Rediger på Wikidata

* (en) Collin Cameron – Paralympic.org Rediger på Wikidata
* Profil hos Pyeongchang 2018